Ko so doma, otroci v svoji sobi preživijo večino svojega časa, zato je pomembno, da se v njej počutijo domače in udobno. Otroške sobe po meri vam omogočajo, da svojemu malčku v tem prostoru ponudite dovolj možnosti za ustvarjanje, zabavo, učenje in počitek. Več o tem tukaj >
Pri tem je potrebno upoštevati njegove potrebe in želje. V začetnih letih je ključno, da omogočimo otroku veliko prostora na tleh, da se lahko igra, kasneje pa je dobro, da se lahko soba prilagodi najstniku oziroma mladostniku. Slednje vam skozi številne idejne predloge omogočajo mizarji, ki sobo naredijo po meri in omogočijo zadostno število prostorskih rešitev.
Ker so otroci živi in razigrani, vam predlagamo, da tudi v tem času poskrbite za mladostne, pisane barvne kombinacije in različne elemente, ki bodo podpirali otrokovo raziskovanje in mu bodo obenem nudili zavetje.
Z različnimi mehanizmi in dvižnimi elementi vam dober mizarski mojster zna ponuditi številne rešitve in možnosti tudi ob prostorski stiski. Če je otroška soba namenjena dvema otrokoma, vam predlagajo tudi možnost izbire pogradov ter dvojnih postelj, ki jih združijo s funkcionalnimi predalniki za najboljši izkoristek prostora. Sobo lahko navidezno ločite z barvami ali tkaninami in s pregradnimi stenami, da bo ustrezala željam obeh otrok.
Pri otroških sobah po meri lahko pri mizarju izbirate med številnimi tematskimi možnostmi – vse od pravljičnega gradu za vaše princeske, magičnih dežel, do dirkališča za fante, dekorativnih nalepk … Odločitev za mizarja, ki vam bo sobo pripravil po meri je odlična rešitev tudi v primeru, ko si želite le z malenkostnimi spremembami kasneje sobo preurediti v mladinsko sobo. Dober mizar jo bo pripravil tako, da boste to lahko izvedli na enostaven način.
Cena za leseno otroško posteljo po meri se giblje od 200 evrov dalje, odvisno od izbranega materiala in tega, ali je v ponudbo vključena tudi vzmetnica. Če k posteljni garnituri dodamo tudi izdelavo garderobnih omar, predalnikov, pisalne mize in dodatkov cena znaša od 1.000 evrov dalje.